钦定古今图书集成/明伦汇编/闺媛典/第111卷 > 皇清十七 > 佘维藩妻许氏
## 钦定古今图书集成/明伦汇编/闺媛典/第111卷 > 皇清十七 > 佘维藩妻许氏

按《含山县志》：“许氏，佘维藩妻。先世居新安。祖大魁，父士德，经商客漕，遂家焉。八岁丧母，事祖母徐氏极孝。十八归藩，藩亦新安，系素有癫疾，人皆为氏难之，氏略不介意，谨修妇职。八年藩亡，氏年二十五，恸哭几绝，勺水不入口者三日，衰绖自经死。观者如堵，皆为流涕。时康熙十三年九月十三日。县令刘全祚旌其” 门。